26.10.2020

**סיכום פורום אורבני 30.9**

1. **תוכנית 0285411 – הר חומה מתחם מערבי –** הוצגו בקווים כללים הנושאים המרכזיים שהוצגו במסגרת חוות הדעת בנושא תוכנית 0285411. ככל החוות דעת התייחסה להרס של שטחים בערכיות גבוהה בלב העמק, הרס נופי של רצועת הדרך בין בית לחם לירושלים בעכבות בנייה לגובה, שטחי מסחר עודפים, העמסה על כביש נחל דרגה וסתירה של הוראות תוכנית האב בכל הנוגע לנגישות להולכי רגל ורוכבי אופניים , מספר יחידות דיור והוראות נוספות. סוכם במסגרת הפגישה כי חוות הדעת תתוקן ויושם דגש עיקרי על הנושא התחבורתי והנופי ויצומצם החלק הנוגע לשטחים מסחריים.
2. **כנס שטחים פתוחים וסדנת תכנון קהילתי – הוצג** סיכום בקצרה של מהלך הכנס ואופציות להמשך עבודה כולל בחינה של סדנא לתכנון קהילתי של שטחי העמק והגבעה בדומה למה שנעשה במסגרת פארק המסילה ופארק זמרי.סוכם כי בפגישה הבאה יוצג מתווה יותר מפורט של הנושא.
3. **הר חומה - שבילי אופניים -** בהמשך לישיבה שנעשתה חודש שעבר עם תוכנית אב לתחבורה והביקורת בנושא הקישוריות של שבילי האופניים נקבעה פגישה מקצועית בנושא עם צוות אב לתחבורה ומתכננת הרובע בה הוצג מיפוי של המצב הקיים. התקבלה הערה אשר דרשה כי הוועדה תעודכן מראש בכל הנוגע לישיבות שנערכות עם גורמים רשמיים.
4. **פרויקט רוחבי - אתרים ארכיאולוגים בהר חומה –** הוצג עדכון אודות הפגישה שנערכה עם רכז החינוך של רשות העתיקות ההצעה הראשונית לפרויקט חינוכי באזור העמק המערבי.
5. **חניונים זמניים וחניות אופניים –** בעקבות ההצעה של אגף תפעול ליצר חניונים זמניים על גבי שטחים חומים בתקופת הביניים עד להפעלת הרכבת הקלה הוכנו מספר הצעות לחניונים זמניים באזור המרכז המסחר ובאזור שלב ג. באזור המרכז המסחרי הוצעו מגרשים 532 ברחוב שמעון בחמו ובמגרש 538 ברחוב הרב מן ההר. באזור שלב ג הוצעו להקים חניות על גבי האזורים שכבר תוכננו לתוספת חנייה. נטען בישיבה כי מדובר בפתרון זמני בלבד וכי נוכח המרחק בין המיקומים המוצעים למוקדי המשיכה הם לא יסייעו בפתרון הבעיה. לעומת זאת נטען על ידי יו"ר המנהל כי מגרש 538 יכול לתת פתרון נקודתי לבעיות ברחוב הזה. בנוגע לחניות אופניים הוצעו מספר מיקומים של חניות אופניים ברחבי השכונה בקרבה למרכזים , כמו כן הוצע להוסיף מתקן אופניים בצומת של דרך חברון ושמואל מאיר.

1. **פארק 850 –** בהמשך לשיחה עם עופר איובי התקיימה הצגה של התוכנית בזום לכלל התושבים על ידי אדריכל הפרויקט ומנהל הפרויקט. הקבלה הערה כי על המתכנן לידע קודם כל את הוועדה האורבנית בנושא לפני שמוציאים פרסום כולל לתושבים .